layang iki, lair batin den estokna, saunine layang iki, lan den bekti mring wong tuwa, ing lair praptaning batin. Tembung wigati: nadyan: sanajan asor: ala darapon: supaya poma-poma: wanti-wanti praptaning: tekaning SINOM Amenangi jaman edan, ewuh aya ing pambudi, melu edan nora tahan, yen tan melu anglakoni, boya kaduman melik, kaliren wekasanipun, ndilalah kersa Allah, begja- begjane kang lali, luwih begja kang eling lawan waspada. Tembung wigati: amenangi: ndenangi/ngalami boya: ora waspada: ngati-ati DHANDHANGGULA Lamun sira anggeguru kaki, amiliha manungsa kang nyata, ingkang becik martabate, sarta kang wruh ing kukum, kang ngibadah lan kang wirangi, sokur oleh wong tapa, ingkang wus amungkul, tan mikir pawehing liyan, iku pantes sira guronana kaki, sartane kawruhana. Tembung wigati: martabat: pakarti, tumindak wong tapa: wong sing seneng tirakat, prihatin lamun: manawa sira: kowe wirangi: ora tumindak sing gawe wirang amungkul: wis ora mikir kadonyan/bandha sartane: lan uga